Shri Krishan Pal Gurjar, Minister of State for Social Justice & Empowerment, Members of Consultative Committee, Shri H. Anjaneya, Minister (Social Welfare), Government of Karnataka, Smt. Anita Agnihotri, Secretary, M/o SJ&E, Shri Manivannan P., Secretary (Social Welfare), Government of Karnataka and Shri Shyam Kapoor, CMD, NSFDC also participated in the meeting.
نئی دلّی ،18 اکتوبر ؍ سماجی انصاف اور با اختیار بنانے کی وزارت کی پارلیمانی مشاورتی کمیٹی کی چوتھی میٹنگ گزشتہ روز میسور ، کرناٹک میں منعقد ہو ئی ۔ میٹنگ کا موضوع تھا ’ نیشنل شیڈولڈ کاسٹس فائننس اینڈ ڈیولپمنٹ کارپوریشن ( این ایس ایف ڈی سی ) ۔ این ایس ایف ڈی سی کے ذریعہ ادا کئے جانے والے فرائض ‘ ۔ یہ میٹنگ سماجی انصاف اور با اختیار بنانے کے وزیر جناب تھاور چند گہلوت کی سربراہی میں منعقد ہوئی ، جو کہ مشاورتی کمیٹی کے چیئرمین بھی ہیں ۔ سماجی انصاف اور با اختیار بنانے کی وزارت کے وزیر مملکت جناب کرشن پال گرجر ، مشاورتی کمیٹی کے ممبران ، حکومت کرناٹک کے سماجی بہبود کے وزیر جناب ایچ انجنیا ، سماجی انصاف اور با اختیار بنانے کی وزارت کی سیکریٹری محترمہ انیتا اگنی ہوتری ، سماجی انصاف اور با اختیار بنانے کی وزارت کے سیکریٹری جناب منی ونن پی ، حکومت کرناٹک کے سماجی بہبود کے سیکریٹری اور این ایس ایف ڈی سی کے سی ایم ڈی ، جناب شیام کپور نے بھی میٹنگ میں شرکت کی ۔ سماجی انصاف اوربا اختیار بنانے کی وزارت کے سیکریٹری نے مشاورتی کمیٹی کے چیئر مین وزیرموصوف اور میٹنگ کے شرکاء کا خیر مقدم کیا اورانہیں مذکورہ وزارت اور این ایس ایف ڈی سی کی متعدد سرگرمیوں کے بارے میں واقف کریا ۔ جناب تھاورچند گہلوت نے اپنے استقبالیہ خطبے میں سماجی انصاف اور با اختیار بنانے کی وزارت اوراین ایس ایف ڈی سی کے ذریعہ درج فہرست ذاتوں اور نشان زد گروپوں کے فائدے کے لئے چلائی جا رہی متعدد اسکیموں پر روشنی ڈالی ۔ این ایس ایف ڈی سی سماجی انصاف اور با اختیار بنانے کی وزارت کے تحت سرکاری دائرہ کار کا ایک ادارہ ہے ۔ این ایس ایف ڈی سی 11 قرضہ جاتی اسکیمیں اور ایک امدادی اسکیم چلا رہی ہے ۔درج فہرست ذاتوں کو اپنا کاروبار کرنے کے لئے پچاس ہزار روپئے سے لے کر تین لاکھ روپئے تک کا مالیاتی امدادی قرض چینل شراکت دار کے توسط سے فراہم کرایا جاتا ہے ۔ این ایس ایف ڈی سی گرانٹ اسکیم کے تحت ملبوسات تکنالوجی ، اطلاعاتی تکنالوجی ، چمڑا صنعت ، پلاسٹک انجینئرنگ اور اکاؤنٹنگ و انشورنس کے شعبے میں ہنر مندی کے فروغ کی تربیت لینے والے ہر فرد کو 1500 روپئے ماہانہ صد فیصد امدادی وظیفہ فراہم کرتی ہے ۔ انہوں نے مزید بتایا کہ این ایس ایف ڈی سی 2015 سے نشان زد گروپوں کے لئے گرین بزنس اسکیمیں چلا رہی ہے ۔اس اسکیم کے تحت نشان زد گروپ وہ تمام آمدنی فراہم کرنے والی سرگرمیاں شروع کر سکتا ہے جو موسمیاتی تبدیلی پر مثبت اثرڈالتی ہیں اور مرکزی حکومت کی عہد بستگی کے مطابق آمدنی کی فراہمی کے ساتھ ساتھ گرین ہاؤس گیسوں کے اخراج کو بھی کم کرنے میں معاون ہیں ۔ مذکورہ اسکیم کے تحت جن سرگرمیوں کو شامل کیا گیا ہے ان میں پولی ہاؤس ، ای رکشہ ، شمسی توانائی آلات ، کمپریسڈ ایئر وہیکل وغیرہ شامل ہیں ۔ گزشتہ دو برسوں کے دوران این ایس ایف ڈی سی نے 27.18 کروڑ روپئے کی رقم منظور کی ہے اورآندھرا پردیش اور مغربی بنگال میں پولی ہاؤس کی 443 اکائیوں کے نفاذ کے لئے 14.25 کروڑ روپئے تقسیم کئے ہیں ۔ اسی طرح سے بہار ، دلّی ، جھار کھنڈ ، مہاراشٹر ، اتر پردیش اورمغربی بنگال میں 1855 ای رکشہ یونٹوں کے لئے امداد فراہم کی ہے ۔بعد ازاں این ایس ایف ڈی سی کے سی ایم ڈی جناب شیام کپور نے اس مشن کی اہم جھلکیوں ، کارپوریشن کے مقاصد وغیرہ پر مشتمل ایک پاورپوائنٹ پریزنٹیشن بھی پیش کیا ۔ آخر میں چیئر مین موصوف نے یقین دہانی کرائی کہ اراکین کی جانب سے ملنے والی تمام تجاویز اور رد عمل وغیرہ کو مد نظر رکھتے ہوئے قدم بڑھایا جائے گا اورآئندہ منعقد ہونے والی میٹنگ میں کی گئی کارروائیوں کی روداد اراکین کے روبرو پیش کی جائے گی ۔ U.